  Анжелика Тихонова корреспондент Арлыдоослэн кыкетӥ тол спартакиадазы ортчоз Удмуртиысь Красногорск черкогуртын 15-тӥ южтолэзе. Со сярысь ивортэ элькунысьтымы Физкультурая, спортъя но егитъёслэн политиказыя министерстволэн пресс-службаез. Ӵошатсконъёс улсын арлыдоос куинь спорт амалъя кужымзэс мерталозы: огъя 4 иськеме кыстӥськись куасэн бызьылонъя эстафетаын, шашкиен шудонъя но дартсъя. Пыриськисьёслэн арлыдзы — кышномуртъёс 55 аресысен но воргоронъёс 60 аресысен. Люкам командаос ёрос спартакиадаослы йылпумъянъёсъя кылдытӥсько. Физкультурая, спортъя но егитъёслэн политиказыя министерстволэн иворезъя, Удмуртиын спортэн эшъяськись арлыдоослэн лыдзы 2016-тӥ арын 15 сюрс пала луиз. Тегъёс: Мерлык Спорт Удмуртия спортъяминистерство  